**Amazon Go** היא רשת חנויות נוחות אמריקאית, חברה בת של ענקית המסחר המקוון אמזון. לרשת 27 סניפים נכון לשנת 2020 כולם בארצות הברית (בניו-יורק, סיאטל, שיקגו וסאן-פרנסיסקו).

חנויות הרשת אוטונומיות בחלקן, כשהלקוחות לא נדרשים לעבור אצל הקופאית או להשתמש בקופה בשירות עצמי (אנ'). החנות הראשונה של אמזון גו נפתחה ב-5 בדצמבר 2016 לעובדי אמזון, ולציבור ב-22 בינואר 2018.

טכנולוגיה
---------

על פי סרטון שיווקי שפרסמה אמזון, הטכנולוגיה שבסיס החנות משתמשת בכמה שיטות, ובהן ראיית מחשב, למידה עמוקה וחיישנים, במטרה למכן חלק ניכר משלבי הרכישה והתשלום הקשורים לעסקה הקמעונאית. קונספט החנות נתפס כמהפכני וככזה המייעל את חוויית הלקוח. עם זאת, הוא נתקל בבעיות שונות, דוגמת מקרים בהם ילדים מעבירים פריטים ממקום למקום, וכן לקוחות בעלי מבנה גוף דומה.

על הלקוחות להוריד את אפליקציית Amazon Go לסמארטפונים שלהם, ולקשרה לחשבון אמזון שלהם, עוד בטרם הם קונים בחנות. האפליקציה מאפשרת למשתמשים להוסיף אנשים נוספים לחשבון שלהם, כך שילדים ובני זוג יוכלו להשתמש באותו חשבון.

השיטה עובדת כך: בתקרת החנות מוצבות מצלמות ועל המדפים חיישני משקל, במטרה להבין אילו פריטים נלקחו. כאשר לקוח מוריד פריט מהמדף, הוא מתווסף לעגלה הווירטואלית שלו, ואם הוא מחזיר אותו למדף, הוא יורד גם מהעגלה הווירטואלית.

חנויות
------

בדו"ח על פתיחת הרשת בוול סטריט ג'ורנל כי החנות הראשונה שנפתחה הייתה אחת משלוש שאמזון תכננה לפתוח, וכל אחת מהן בפורמט שונה. באוקטובר 2016 דיווח הביזנס אינסיידר כי אמזון מתכננת לפתוח עוד 2,000 סניפים חדשים של הרשת בתוך עשור. בתגובה הפריכו דוברי אמזון את הדיווח, וטענו כי החברה עדיין לומדת את התחום. עם זאת, הביזנס אינסיידר צדק כשפרסם כי החברה תפתח 20 חנויות בשנתיים הראשונות.

החנות הראשונה של אמזון נפתחה לקהל הרחב ב-22 בינואר 2018. בנוסף למותגים שונים, מוכרת החברה גם רבים ממותגי הבית שלה, כמו 365 ו-Wickedly Prime.

בספטמבר 2018 פרסמה בלומברג כי אמזון שוקלת פתיחת עד 3,000 סניפים של הרשת ברחבי ארצות הברית עד שנת 2021.

ראו גם
------

* אבטלה טכנולוגית

קישורים חיצוניים
----------------

ויקישיתוף מדיה וקבצים בנושא **Amazon Go** בוויקישיתוף
* אתר האינטרנט הרשמי של Amazon Go
* Amazon Go, ברשת החברתית פייסבוק

הערות שוליים
------------

1. ↑  List of Amazon Go Locations on Amazon.com, www.amazon.com
2. ↑  Amazon Moves to Cut Checkout Line, Promoting a Grab-and-Go Experience, הניו יורק טיימס, ניק ויגנפילד, 5 בדצמבר 2016
3. ↑  Amazon just launched a cashier-free convenience store, The Verge, 5 בדצמבר 2016
4. ↑  Introducing Amazon Go and the world’s most advanced shopping technology, יוטיוב, 5 בדצמבר 2016
5. ↑  [
Amazon opens a supermarket with no checkouts], BBC
6. ↑  Amazon’s automated grocery store will launch Monday after a year of false starts, CNBC
7. ↑  Get your stuff and go: Amazon opens store with no cashiers, AP
8. ↑  Amazon's 1st high-tech grocery store opens to the public, CBC
9. ↑  Amazon Working on Several Grocery-Store Formats, Could Open More Than 2,000 Locations, וול סטריט ג'ורנל, לאורה סטיבנס, חדיג'ה ספדאר, 5 בדצמבר 2016
10. ↑  Internal Amazon documents reveal a vision of up to 2,000 grocery stores across the US, ביזנס אינסיידר
11. ↑  Amazon: No, we're not opening 2,000 stores, CNET
12. ↑  Amazon’s AI-powered grocery store is opening to the public tomorrow, Quartz
13. ↑  אתר למנויים בלבד מהפכת קניות: אמזון מתכננת לפתוח 3,000 חנויות ללא קופאים עד 2021, באתר TheMarker‏, 20 בספטמבר 2018